stanford-oval/wikipedia huggingface dataset:
Vuoden 2009 jalkapallon sopupeliskandaali
Oikeuskäsittelyt

Bochumin piirikunnan oikeusistuin tuomitsi huhtikuussa 2011 yhden vedonlyöjän ja kaksi vedonvälittäjää yli kolmen vuoden vankeustuomioihin.He olivat myöntäneet syyllisyytensä 32 manipulointitapaukseen. Toukokuussa vedonvälittäjät Ante Sapina ja Marijo Cvrtak tuomittiin Bochumissa viiden ja puolen vuoden vankeuteen.
Maaliskuussa 2013 välittäjä Milan Sapina tuomittiin 10 kuukauden vankeuteen
Aiheesta muualla

Uefa names five clubs suspected in match-fixing investigation Guardian 25.11.2009
Väinö Stadigh

Väinö Erik Elias Stadigh (17. helmikuuta 1876 Turku – 14. syyskuuta 1944 Parainen) oli suomalainen filosofian tohtori ja lyseon lehtori ja rehtori.
Stadighin vanhemmat olivat Turun hovioikeuden varapresidentti Johan Erik Stadigh ja Emilia Henriette Wichmann. Hän pääsi ylioppilaaksi 1895 Turun ruotsalaisesta reaalilyseosta ja valmistui Helsingin yliopistosta filosofian kandidaatiksi 1899 sekä lisensiaatiksi ja tohtoriksi 1902.
Stadigh oli Viipurin ruotsalaisen lyseon matematiikan, fysiikan ja kemian vanhempana lehtorina vuodesta 1915 alkaen ja toimi myös koulun rehtorina.
Väinö Stadigh oli naimisissa 1909–1942 Valborg Krookin (k. 1942) kanssa. Hänet on haudattu Turun hautausmaalle.
Teoksia

Nimellä V. E. E. Stadigh:
Ein ueber Funktionen, die algebraische Differentialgleichungen befriedigen, und ueber die Eigenschaft der Funktion s keiner solchen Gleichung zu genügen, väitöskirja. Helsingfors 1902
Nimellä V. Stadigh:
Algebrallisten lausekkeiden piirtämisen mahdollisuudesta sekä kuution kahdistamisen ja kulman kolmio-jaon mahdottomuudesta teoksessa Hämeenlinnan lyseo. Kertomus lukuvuodesta 1905-1906. Hämeenlinna 1906
Alkeisgeometristen piirtämistehtävien suorittamisesta yksinomaan harpilla teoksessa Tampereen klassillinen lyseo. Kertomus lukuvuodesta 1913-1914. Tampere 1914
Alkeisgeometristen piirtämistehtävien suorittamisesta yksinomaan viivottimella teoksessa Tampereen klassillinen lyseo. Kertomus lukuvuodesta 1914-1915. Tampere 1915
Suomennoksia

Severin Johansson : Laskennon oppikirja ; suomensi V. Stadigh. Söderström, Helsinki 1917
Voimailu

Voimailu on yleisnimitys muun muassa seuraaville urheilulajeille:
painonnosto
voimanosto
voimamieskilpailut
leuanveto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Voimailu”, voi hakea sivunnimihaulla, laajalla sivunnimihaulla tai tekstihaulla.
Vols

Volsin kartanon pihapiiriä vuonna 2020.
Volsin kylä sijaitsee noin kuusi kilometriä Kirkkonummen keskustasta pohjoisluoteeseen. Vuonna 2011 kylässä oli 374 asukasta.
Volsissa sijaitsee Volskoti, Kirkkonummen vanhainkoti. Volsin entinen koulu toimii kunnan varakouluna koulujen korjausten aikana. Volsissa sijaitsee myös Kirkkonummen Komeetan Komakallion tähtitorni.
Kirkkonummen kunta osti Volsin kartanon vanhainkodiksi 1800-luvun lopulla. Vanhainkoti on edelleen  sen lähellä. Kartano oli vuosia tyhjillään, kunnes Kirkkonummen Säästöpankkisäätiö vuokrasi ja kunnosti rakennuksen ja perusti sinne tilausravintolan vuonna 2013.
Volsin entisellä koululla on kansalaisopiston ja yhdistysten toimintaa, kuten Kirkkonummen Komeetan kerhohuone, jossa on myös Komeetan kirjasto. Siellä on ollut myös huonekaluja entisöiviä yrityksiä. Kirkkonummen Kansalaisopisto on pitänyt siellä runsaasti taito- ja taideaineiden kursseja. Kunnassa on esitetty mielipiteitä, että koulu pitäisi myydä (sivistyslautakunnan päätös 12.8.2009).
Volsiin on rakennettu 16-väyläinen frisbeegolfrata sekä perustettu frisbeegolfseura Kirkkonummi Disc Golf Club (KDGC).
Vincent Mancini-Corleone

Vincenzo (Vincent) ”Vinnie” Mancini-Corleone on kuvitteellinen hahmo Francis Ford Coppolan ohjaamassa elokuvassa Kummisetä osa III, joka päättää amerikanitalialaisesta mafiaperheestä kertovan elokuvatrilogian. Vinnie on Sonny Corleonen ja Lucy Mancinin avioliiton ulkopuolisesta suhteesta syntynyt poika. Elokuvissa Vinnietä näyttelee Andy Garcia. Mario Puzon menestysromaanissa Kummisetä Lucy Mancinille ei kerrottu syntyneen lasta kaksi vuotta Sonnyn kuoleman jälkeen.
Vinnien isä Santino ”Sonny” Corleone oli tunnettu naistenmies, joka aloitti seurustelun Lucy Mancinin kanssa vuonna 1945. Elokuvassa Kummisetä osa III kerrotaan Vinnien syntyneen juuri ennen isänsä kuolemaa. Vinnie on Corleonen perheen nykyisten rikollistoimintoja hallitsevan Joey Zazan alainen ja tyytymätön tilanteeseensa.
Hän pyytää vuonna 1978 päästä setänsä Michael Corleonen alaisuuteen oppiakseen perheen tavoille. Selviydyttyään Zazan järjestämästä murhayrityksestä sekä onnistuttuaan pelastamaan setänsä hengen Don Altobellon ja Zazan tekemässä murhaiskussa Vinnie lopulta ampuu Zazan.
Vinnie ja pikkuserkkunsa Mary Corleone rakastuvat toisiinsa, mutta Michael Corleone ei hyväksy asiaa peläten tyttärensä turvallisuuden puolesta. Koko Corleonen perhe matkustaa Sisiliaan, missä vastustajat jälleen yrittävät murhata Michaelin. Väsynyt Corleone luovuttaa perheen johtajan paikkaansa Vincentille sillä ehdolla, että tämä eroaa tyttärestään. Vincent suostuu tähän ehtoon ja hänestä tulee uusi Don. Tätä tilannetta elokuvassa kuvaa kohtaus, jossa capot suutelevat hänen kättään ja kutsuvat häntä ”Don Vincenzo Corleone” ja ”Don Vincent Corleone” tunnustaen hänet näin uudeksi perheen johtajaksi.
Vincent järjestää Corleonen perheen kostoiskun oopperaesityksen aikana melodramaattisten sävelten soidessa. Esityksen jälkeen Vincent onnistuu pelastamaan setänsä viimeisestä murhayrityksestä, mutta harhaluoti tappaa Maryn.
Perheenjäsenet

Vito Corleone – Isä; näyttelijänä Marlon Brando elokuvassa Kummisetä ja Robert De Niro elokuvassa Kummisetä osa II
Santino ”Sonny” Corleone – Esikoinen; näyttelijänä James Caan elokuvassa Kummisetä
Constanzia ”Connie” Corleone-Rizzi – Tytär; näyttelijänä Talia Shire kaikissa elokuvissa
Fredo Corleone – Keskimmäinen poika; näyttelijänä John Cazale elokuvissa Kummisetä ja Kummisetä osa II
Michael Corleone – Nuorin poika; näyttelijänä Al Pacino kaikissa elokuvissa
Kay Adams – Michaelin vaimo; näyttelijänä Diane Keaton kaikissa elokuvissa
Mary Corleone – Michaelin tytär; näyttelijänä Sofia Coppola  elokuvassa Kummisetä osa III
Anthony Corleone – Michaelin poika; näyttelijänä Franc D’Ambrosio elokuvassa Kummisetä osa III
Carmella Corleone – Viton vaimo; näyttelijänä Morgana King elokuvissa Kummisetä ja Kummisetä osa II
Tom Hagen – Ottopoika; näyttelijänä Robert Duvall  elokuvissa Kummisetä ja Kummisetä osa II
Vincent ”Vinnie” Mancini-Corleone – Sonnyn avioton poika; näyttelijänä Andy Garcia elokuvassa Kummisetä osa III
Kummisetä
| --- | --- |
 Elokuvat:  Kummisetä • Kummisetä osa II • Kummisetä osa III
 Corleonen perhe:  Vito Corleone • Carmella Corleone • Tom Hagen • Sonny Corleone • Fredo Corleone • Michael Corleone • Connie Corleone-Rizzi • Apollonia Vitelli-Corleone • Kay Adams • Anthony Corleone • Mary Corleone • Vincent Mancini-Corleone
 Muut henkilöt:  Genco Abbandando • Don Altobello • Pete Clemenza • Johnny Fontane • Moe Greene • Lucy Mancini • Salvatore Tessio
 Videopelit:  The Godfather • The Godfather II
 Katso myös:  Mario Puzo • Francis Ford Coppola • Järjestäytynyt rikollisuus • Mafia • Cosa Nostra • Sisilia
Vystavotšnajan metroasema

| Vystavotšnaja (Выставочная) |
| --- | --- |

 Moskovan metro 
Perustiedot
Metrolinjat:  Filjovskaja
Sijainti:  55.7502°N, 37.5408°E
Paikkakunta:  Moskova, Venäjä
Avattu:  10. syyskuuta 2005
Rakenne
Tyyppi:  tunneliasema
Vystavotšnaja (ven. Выставочная) on yksi Moskovan metron asemista. Se avattiin 10. syyskuuta 2005.
Aiheesta muualla

Kuvia tai muita tiedostoja aiheesta Vystavotšnajan metroasema Wikimedia Commonsissa
Lisa Nilsson

| Lisa Nilsson |
| --- | --- |

Henkilötiedot
Koko nimi:  My Lisa Karolina Nilsson
Syntynyt: 13. elokuuta 1970 (ikä 54) Tukholma, Ruotsi
Ammatti:  laulaja
Muusikko
Laulukielet:  englanti, ruotsi
Aktiivisena:  1989–
Tyylilajit:   jazz  pop  soul 
Aiheesta muualla
Kotisivut
  [ Muokkaa Wikidatassa ] [ ohje ]  
Lisa Nilsson Malmöfestivalenissa 2004.
My Lisa Karolina Nilsson (s. 13. elokuuta 1970 Tukholma) on ruotsalainen laulaja. Hänen äitinsä ja isänsä olivat jazzmuusikoita. Nilssonin oma musiikki on ollut pitkään tyyliltään soulahtavaa poppia. 2000-luvun alussa hän julkaisi ensimmäisen jazzlevynsä.selvennä
Diskografia > Albumit

Lean on Love (1989)
Indestructible (1990)
Himlen Runt Hörnet (1992)
Ticket to Heaven (1995, albumin Himlen Runt Hörnet englanninkielinen versio)
Heart & Heaven Remix Sampler (1995, Japani)
Till Morelia (1995)
Viva (2000)
Små Rum (2001)
Samlade Sånger 1992–2003 (2003, myös suomenkielinen versio)
Between a Smile and a Tear (2005)
Hotel Vermont 609 (2006)
Sambou Sambou (2009)
20: En jubileumssamling (2010)
Sånger om oss (2013)
Ingen gör det bättre (2015)
Diskografia > Muut julkaisut

Samlade Sånger på Turné DVD (2003)
Aiheesta muualla

Kuvia tai muita tiedostoja aiheesta Lisa Nilsson Wikimedia Commonsissa
Merkinnän syy: 21. kesäkuuta 2022: Tulisi laajentaa uran ja yksityiselämän osalta.
Vysočinan lääni

| Vysočinan lääni Kraj Vysočina |
| --- | --- |

 Vaakuna
 Lääni (punainen) Tšekin kartalla
Valtio:  Tšekki
Osa (NUTS 2):  Jihovýchod (Kaakkoisosa)
Piirikunnat:  5
Hallinto:  
 – hallinnollinen keskus:  Jihlava
Väkiluku (2020)  (arvio):  509 813
Lyhenteet:  
 – NUTS:  CZ063
Vysočinan lääni (tšek. Kraj Vysočina) on yksi Tšekin kolmestatoista läänistä. Sen pääkaupunki on Jihlava. Läänin pinta-ala on 6 796 neliökilometriä. Vuoden 2020 arvion mukaan Vysočinan läänissä asui 509 813 asukasta.
Vysočinan lääni ulottuu yli 800 metrin korkeuteen ja sitä halkoo kaksi vuorijonoa, joista toinen on vedenjakaja ja perinteinen Böömin ja Määrin raja. Se on ilmastoltaan Tšekin kylmintä seutua.
Aiheesta muualla

Kuvia tai muita tiedostoja aiheesta Vysočinan lääni Wikimedia Commonsissa
Tšekin läänit
Etelä-Böömin lääni
Etelä-Määrin lääni
Hradec Královén lääni
Karlovy Varyn lääni
Keski-Böömin lääni
Liberecin lääni
Määrin-Sleesian lääni
Olomoucin lääni
Pardubicen lääni
Plzeňin lääni
Pääkaupunkialue
Ústín lääni
Vysočinan lääni
Zlínin lääni
Vuoden 2010 jalkapallon maailmanmestaruuskilpailujen karsinnat

| FIFA World cup 2010 > MM-karsinnat 2010 |
| --- | --- | --- | --- | --- |
| Maanosaliitto | MM-karsinnat |  |  |  |
| Aasia | AFC |  |  |  |
| Afrikka | CAF |  |  |  |
| Eurooppa | UEFA |  |  |  |
| Etelä-Amerikka | CONMEBOL |  |  |  |
| Pohjois- ja Keski-Amerikka | CONCACAF |  |  |  |
| Oseania | OFC |  |  |  |
|   ← 2006 |  2014 → |  |  |  |
Vuoden 2010 jalkapallon maailmanmestaruuskilpailujen karsinnat pelattiin elokuun 2007 ja marraskuun 2009 välillä. Karsinnoissa ratkaisttiin 31 MM-lopputurnaukseen menevää joukkuetta kaikkiaan 203:sta osallistuvasta maasta. Etelä-Afrikka isäntämaana pääsi kisoihin automaattisesti.
Karsinnat maanosittain

Kullakin maanosalla on oma systeeminsä ratkaista kisoihin menijät.
| Maanosaliitto | Lopputurnauspaikat | Osallistuvat maat | Pääartikkeli |
| --- | --- | --- | --- |
| Eurooppa (UEFA) | 13 | 53 | UEFA:n karsinnat jalkapallon maailmanmestaruuskilpailuihin 2010 |
| Afrikka (CAF) | 5 (+ E-Afrikka) | 52 | CAF:n karsinnat jalkapallon maailmanmestaruuskilpailuihin 2010 |
| Etelä-Amerikka (CONMEBOL) | 4 tai 5* | 10 | CONMEBOL:n karsinnat jalkapallon maailmanmestaruuskilpailuihin 2010 |
| Aasia (AFC) | 4 tai 5* | 43 | AFC:n karsinnat jalkapallon maailmanmestaruuskilpailuihin 2010 |
| Pohjois- ja Väli-Amerikka sekä Karibia (CONCACAF) | 3 tai 4* | 35 | CONCACAF:n karsinnat jalkapallon maailmanmestaruuskilpailuihin 2010 |
| Oseania (OFC) | 0 tai 1* | 10 | OFC:n karsinnat jalkapallon maailmanmestaruuskilpailuihin 2010 |
| Yhteensä | 31 | 203 |  |
*CONCACAF:n karsintojen neljäs ja CONMEBOL:n viides, kuten myös OFC:n voittaja ja AFC:n viides ratkaisivat kaksi lopputurnauspaikkaa karsintaotteluilla.
Tilanne tasapisteissä

FIFA on päättänyt kaikille maanosille yhteisestä tavasta ratkaista sijoitukset tasapisteissä olevien joukkueitten kesken:
kaikkien otteluitten maaliero
kaikkien otteluitten tehdyt maalit
keskinäiset ottelut
keskinäisten otteluitten maaliero
arpa tai uusintaottelu
Aiheesta muualla

Wikimedia Commonsissa on kuvia tai muita tiedostoja aiheesta .
Karsinnat FIFA:n sivuilla (Arkistoitu – Internet Archive) (englanniksi)
Jalkapallon maailmanmestaruuskilpailujen karsinnat
1930
1934
1938
1950
1954
1958
1962
1966
1970
1974
1978
1982
1986
1990
1994
1998
2002
2006
2010
2014
2018
2022
2026
Västmanlandin metsäpalo

| Västmanlandin metsäpalo |
| --- | --- |
 Metsäpaloalue 5. elokuuta 2014.
Päivämäärä:  31. heinäkuuta 2014 – 11. elokuuta 2014.
Tapahtumapaikka:  Ruotsin Väst­man­land­in lää­nin Sa­lan ja Su­ra­ham­mar­in kun­nis­sa.
Kuolleita:  1
Omaisuusvahinko:  150 neliökilometriä metsää paloi.
Västmanlandin metsäpalo syttyi Ruotsissa Västmanlandin läänissa Salan ja Surahammarin kuntien rajalla sijaitsevalta hakkuuaukealta 31. heinäkuuta 2014. Kyseessä on maan suurin metsäpalo vuosikymmeniin, ja se levisi vain kuuden päivän aikana 150 neliökilometrin laajuiselle alueelle. Palo vaati yhden kuolonuhrin.
Metsäpalon tieltä evakuoitiin noin 1 200 ihmistä muun muassa Fagerstan kunnassa sijaitsevista Västervålan ja Ängelsbergin kylistä. Sammutukseen tuli apua myös ulkomailta, esimerkiksi Ranska lähetti paikalle kolme sammutukseen tarkoitettua lentokonetta. Palo saatiin sammutettua 11. elokuuta ja pelastustoimet lopetettiin kuukautta myöhemmin.
Aiheesta muualla

Kuvia tai muita tiedostoja aiheesta Västmanlandin metsäpalo Wikimedia Commonsissa
Västmanlandin lääninhallituksen virallinen tiedossivusto metsäpalosta (ruotsiksi)
Västra Bodarna

| Västra Bodarna |
| --- | --- |
 Västra Bodarnan seisake.
 Västra Bodarna
 Koordinaatit: 57°53′23″N, 12°28′42″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Alingsåsin kunta
Väkiluku (2016):  1 123
Infobox OKVirheellinen NIMI-arvo: 
Västra Bodarna on taajama Alingsåsin kunnassa Länsi-Götanmaan historiallisessa maakunnassa Ruotsissa. Mjörn-järven rannalla sijaitsevassa taajamassa oli 1 123 asukasta vuonna 2016. Monet heistä käyvät töissä Göteborgissa.
Aiheesta muualla

Kuvia tai muita tiedostoja aiheesta Västra Bodarna Wikimedia Commonsissa
Välianimaatio

Välianimaatio (engl. cutscene) on videopelin jakso, jossa interaktiivinen pelaaminen keskeytyy ja pelaajalle näytetään juonta eteenpäin kuljettava kohtaus.
Käsitteen esitteli Ron Gilbert, joka tunnetaan SCUMM-pelimoottorin kehittäjänä ja lukuisista LucasArtsille tekemistään seikkailupeleistä, kuten Maniac Mansionista ja Monkey Island -sarjasta.
Kuitenkin vastaavanlaisia kohtauksia on jo Pac-Man-pelissä vuodelta 1980 tasojen välissä.
Välianimaatioiden toteuttamiseen käytetään pääasiassa kahta tekniikkaa. Kohtaus voi olla toteutettu pelin omalla pelimoottorilla tai ennalta luodulla videopätkällä, joka toistetaan tiedostosta. Jossain varhaisissa peleissä (tai esim. Doom-pelissä) välianimaatiota voi vastata pelkkä ruudulle ilmestyvä teksti.
Visage (albumi)

| Visage Visage |
| --- | --- | --- |

Studioalbumin tiedot
 Julkaistu: 1980
 Kesto: 39.22
 Levy-yhtiö: Polydor
Visagen muut julkaisut
|   | Visage 1980 | Visage EP 1981 |
Visage on samannimisen yhtyeen Visage ensimmäinen studioalbumi vuodelta 1980. Sen tunnetuin kappale on ”Fade to Grey”, joka sijoittui Britannian singlelistan sijalle 8. sekä Ranskan ja Saksan listan ykköseksi. Albumi puolestaan sijoittui Britannian albumilistan sijalle 13. ja Saksan listan ykköseksi.
Kappaleet

Visage – 3.53
Blocks on Blocks – 4.00
The Dancer – 3.40
Tar – 3.32
Fade to Grey – 3.59
Malpaso Man – 4.14
Mind of a Toy – 4.28
Moon Over Moscow – 4.00
Visa-age – 4.18
The Steps – 3.14
Lauri Silvennoinen

Silvennoisen kuoleman jälkeen valmistunut Roihuvuoren kuusikulmainen kirkko (1970).
Pihlajamäen tornitaloja (1960-luvun alkupuoli).
Lauri Matti Silvennoinen (13. maaliskuuta 1921 Pielisensuu – 4. heinäkuuta 1969 Helsinki) oli suomalainen arkkitehti.
Silvennoinen valmistui arkkitehdiksi vuonna 1949 ja työskenteli aluksi Aravan arkkitehtina sekä 1951–1953 Alvar Aallon arkkitehtitoimistossa. Vuodesta 1953 hänellä oli oma suunnittelutoimisto. Hän on suunnitellut muun muassa Keravan hautausmaan ja sen siunauskappelin (1958) sekä Helsingissä Tammisalon kirkon (1966) ja Roihuvuoren kirkon (1970), jonka Keijo Laine viimeisteli hänen kuoltuaan. Helsingin Pihlajamäkeen Silvennoinen suunnitteli 1960-luvun alkupuolella Saton alueen eli Pihlajamäen eteläosan rakennukset, mukaan lukien kaupunginosan maamerkkinä toimivat tornitalot sekä kansakoulun. Hän oli voittanut Saton vuonna 1960 järjestämän arkkitehtuurikilpailun. Pihlajamäki oli Suomen ensimmäinen asuinalue, jonka rakennuksissa käytettiin täyselementtitekniikkaa, ja Silvennoinen olikin näin yksi elementtirakentamisen uranuurtajista Suomessa. Silvennoinen suunnitteli asuinkerrostaloja myös Tampereen Kalevaan (Kalevankartanon alue) sekä Helsingin Kontulaan ja Mellunmäkeen.
Aiheesta muualla

Kuvia tai muita tiedostoja aiheesta Lauri Silvennoinen Wikimedia Commonsissa
YLEn elävä arkisto – Ääninäyte ylen arkistosta
Heta Timonen: Lauri Silvennoinen, Teollisen rakentamisen pioneeri diplomityön aiheena Taiteentutkija 3/2004 (Internet Archive)
Västra kyrkogården (Göteborg)

Västra kyrkogården
Västra kyrkogården on suuri hautausmaa, joka sijaitsee läntisessä Göteborgissa.
Hautausmaa on 45 hehtaaria suuri ja sisältää 28 000 hautapaikkaa. Piispa Edvard Herman Rodhe avasi hautausmaan 8. marraskuuta 1888. 1960-luvulla sinne rakennettiin kaksi kapellia, Sanct Markus ja Sanct Lukas.
Tunnettuja henkilöitä lepää siellä esim. Gunnar Gren.
Aiheesta muualla

Kuvia tai muita tiedostoja aiheesta Västra kyrkogården (Göteborg) Wikimedia Commonsissa
Välihampaat

Välihampaiden sijainti purukalustossa
Välihampaat (lat. dens premolaris) ovat ihmisen hampaiston hampaita. Ne sijaitsevat kulmahampaiden ja poskihampaiden välissä. Ihmisen pysyvässä hampaistossa on 8 välihammasta, eli 2 joka hammassektorilla. Maitohampaissa ei ole välihampaita.
Välihampaita pidetään yleisesti "siirtymähampaina" ruokapalojen irrottamisen ja niiden pureskelun välillä, sillä niillä on sekä kulmahampaiden että poskihampaiden ominaisuuksia. Useilla nisäkkäillä on neljä välihammasta hammassektorilla. Hammaslääkärikielessä välihampaita kutsutaan "nelosiksi" ja "vitosiksi".
Väliaivot

Diencephalon (punaisella). 3D-GIF-animaatio.
Väliaivot (lat. diencephalon) ovat yksi aivojen ja aivorungon osa. Ne ovat isoaivojen peitossa. Talamuksen avulla ne kytkevät aistinelimistä aksoneita pitkin tulleita impulsseja oikeille aivokuoren aistinalueille, hajurataa lukuun ottamatta. Väliaivojen pohjaan kuuluu myös hypotalamus, joka ohjaa muun muassa aivolisäkkeen toimintaa, unta, nälkää, janoa, lämmönsäätelyä ja hormonaalista säätelyä. Väliaivojen yläosaan puolestaan liittyy käpylisäke eli käpyrauhanen.
Viulukonsertto (Berg)

Viulukonsertto (1935) on viimeinen teos, jonka säveltäjä Alban Berg sai valmiiksi. Se omistettiin "erään enkelin muistolle" eli Alma Mahlerin ja Walter Gropiuksen äkisti kuolleelle tyttärelle Manon Gropiukselle (1916–1935). Teoksessa säveltäjä yhdistelee dodekafoniaa ja tonaalisia piirteitä.
Viulisti Louis Krasner lähestyi helmikuussa 1935 Bergiä pyytäen tätä säveltämään viulukonserton. Vaikka säveltäjä oli täysin omistautunut työlleen Lulu-oopperan parissa, Krasnerin idea alkoi kiehtoa häntä ja hän hyväksyi tilauksen. Krasnerin mielestä dodekafoninen musiikki tarvitsi suosiota saavuttaakseen ilmaisullista ja sydämellistä teosta yleisöystävällisessä lajityypissä.
18-vuotiaan Manon Gropiuksen kuolema tapahtui 22. huhtikuuta 1935; sen lisäksi, että Berg omisti konserton Krasnerille, hän sävelsikin siitä muiston Gropiukselle. Berg alkoi heti keskittyä yksinomaan viulukonserttoon (Lulu jäi kesken) ja siirtyi mökille Wörtherseehen. Työ viulukonserton parissa oli valmis kahdessa ja puolessa kuukaudessa, joskin koko partituurin kirjoittaminen vei vielä yhden kuukauden.
Konsertto koostuu kahdesta osasta, jotka molemmat edelleen jakautuvat kahteen osaan. Teos esitettiin ensimmäistä kertaa 19. huhtikuuta 1936 Barcelonassa Hermann Scherchenin johdolla Krasnerin soittaessa viulua. Säveltäjä ei ehtinyt kuulla teoksensa esitystä, koska kuoli 24. joulukuuta 1935 ampiaisenpiston kehityttyä paiseeksi ja infektion pitkityttyä hoidoista huolimatta.
Aiheesta muualla

Allmusic.com: Violin Concerto > Overview (englanniksi)
Warren Womble

| Warren Womble> Henkilötiedot |
| --- | --- |
Koko nimi:  John Warren Womble jr.
Syntynyt: 15. maaliskuuta 1920 Oklahoma
Kuollut: 21. maaliskuuta 2015 (95 vuotta)
Kansalaisuus:   Yhdysvallat
Koripalloilija
Valmennusura
1951–1960 1952–1954 1960:   Peoria Cats  Yhdysvallat  Yhdysvallat (apuv.)
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Helsinki 1952 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Brasilia 1954 |  |  |
John Warren Womble jr. (15. maaliskuuta 1920 Oklahoma – 21. maaliskuuta 2015) oli yhdysvaltalainen koripallovalmentaja. Hän valmensi Yhdysvaltain maajoukkueen olympiakultaan ja maailmanmestaruuteen 1950-luvun alkupuolella.
Womble toimi Yhdysvaltain maajoukkueen päävalmentajana sen voittaessa olympiakultaa Helsingissä 1952 ja maailmanmestaruuden Brasiliassa 1954. Rooman kesäolympialaisten 1960 kultajoukkueessa Womble toimi apuvalmentajana.
Womble kuoli 21. maaliskuuta 2015 95-vuotiaana.
Warren Wood

| Mitalit | Mitalit | Mitalit |  |
| --- | --- | --- | --- |
|  Warren Wood |  Warren Wood |  Warren Wood |  |
Maa:   Yhdysvallat
|  Olympialaiset  |  Olympialaiset  |  Olympialaiset  |  |
Miesten golf
|  Kultaa | St. Louis 1904 | joukkuekilpailu |  |
Warren Kenneth Wood (27. huhtikuuta 1887 Chicago, Illinois – 27. lokakuuta 1926 Pelham Manor, New York) oli yhdysvaltalainen golfaaja. Hän kilpaili vuoden 1904 kesäolympialaisissa sekä yksilö- että joukkuekilpailussa voittaen jälkimmäisessä Western Golf Associationin jäsenenä kultaa.
Wood toimi Yhdysvaltain Punaisen Ristin palveluksessa ensimmäisen maailmansodan aikana.
Voimala (televisio-ohjelma)

| Voimala |
| --- | --- |
Kestoaika:  50 minuuttia
Pääosissa:  Raisa Rauhamaa Marketta Mattila
Alkuperämaa:   Suomi
Verkko:  Yle TV1
Esitetty:  18. tammikuuta 2003 – 24. huhtikuuta 2012
Tuotanto
Tuotantoyhtiö(t):  Ikoni & Indeksi
Palkinnot
Voitetut:  Media ja Message -palkinto, asiaohjelmien paras (2004)
Aiheesta muualla
IMDb 
Ohjelman toinen juontaja Marketta Mattila.
Voimala oli tuotantoyhtiö Ikoni & Indeksin Yle TV1 -kanavalle tuottama keskusteluohjelma, jonka toimittajina ja juontajina olivat aiemmin samantapaista Kaken pesulaa (1997–2001) tehneet Raisa Rauhamaa ja Marketta Mattila. Voimala alkoi tammikuussa 2003 ja sen viimeinen jakso esitettiin 24. huhtikuuta 2012.
Tekijöidensä mukaan Voimala oli ”kulttuurin ja elämäntapojen erikoisohjelma”, jonka ”aiheet löytyvät moraalista, kulttuurista, hengestä ja lihasta”.
Ohjelma sai vuonna 2004 Media ja Message -tapahtumassa ensimmäisen palkinnon asiaohjelmien sarjassa. Vuonna 2012 ohjelmalle myönnettiin Kirkon viestintäpalkinto.
Aiheesta muualla

Ikoni & Indeksi (Arkistoitu – Internet Archive)
Vystavkovyi tsentrin metroasema

| Vystavkovyi tsentr (Виставковий центр) |
| --- | --- |

 Kiovan metro 
Perustiedot
Metrolinjat:  Obolonsko-Teremkivska-linja
Sijainti:  50°22′57″N, 30°28′39″E
Paikkakunta:  Kiova, Ukraina
Avattu:  27. joulukuuta 2011
Rakenne
Tyyppi:  tunneliasema
Vystavkovyi tsentr (ukr. Виставковий центр) on yksi Kiovan metron asemista. Se avattiin 27. joulukuuta 2011.
Galleria

Aseman valaisin
Aseman sisäänkäynti